text: Kvaglund skal stryges af ghettolisten
  12 maj 2013 kl. 12.45
  Hvis Minsteriet for By, Bolig og Landdistrikter vil lave lister over ghettoer, så skal det være uden navnet "Kvaglund."
  Kvaglund dækker nemlig over både almene boligområder og villakvarterer. Og da det kun er de almene boliger, der opfylder kriterierne for at komme på ministeriets liste, er villaejerne er mildest talt ikke begejstrede for udsigten til at få et ghetto-stempel.
  De har derfor bedt økonomiudvalget i Esbjerg Kommune om at få ministeriet til at ændre navnet. Så i stedet for Kvaglund skal området betegnes som »Hedelundsparken m.v.«, skriver jv.dk.
  